  Наталья Тетерина «Удмурт Кенеш» огазеяськонлэн «Билингва. О практиках формирования двуязычия в современной городской среде» ӵектосэз Йӧскалык кусыпъёс удысын устоосыз практикаосъя огъяросси конкурсын вормиз. Со сярысь Ивортодэтъя «Удмуртия» агентстволы проектлэн авторез, Кузебай Герд нимо йӧскалык гимназилэн кивалтӥсез Татьяна Волкова вераз. Солэн кылъёсызъя, та вожвылъяськонэ «Билингва» Удмуртиысь Калыкъёслэн эшъяськон юртысьтызы ӧнерчиос дэмламен пыриськиз. Конкурсэ кутӥзы Азьмуртлэн фондысьтыз грант утэм ӵектосъёсты, кудъёссэ Россиысь мукет улосвылъёсын но капчиен азинтыны луоз.  Вожвылъяськонэ пыриськон понна куриськонын проект бордын тыршисьёс «Билингвалэсь» пуштроссэ валэктӥзы, ӵектос улсын быдэстэм ужъемышъёсты возьматӥзы, туспуктэмъёсты но видео, мерлыко вотэсбамъёсы но сайтъёсы чӧлсконъёсты интыязы. Озьы дунъясьёс ӵектосэз котырак эскерыны но адӟыны быгатӥзы, зэмзэ-а со тунсыко но пайдаё, луоз-а та проектэз мукет улосвылъёсын азинтыны, пусйиз «Билингвалэн» авторез. Милям кыккылолыкен герӟаськемын бере ӵектосмы, адӟиське, та проектэз Татарстанын но, Дагестанын но, котькуд улосвылын кутыны быгатозы Татьяна Волкова, «Билингва» ӵектослэн авторезТатьяна Волкова верамъя, та вормон ӵектослэн кулэлыкез сярысь валанэз эшшо но юнматӥз. Со сяна, таӵе дунъет азьланяз но бадӟым луонлыкъёс сётоз. Одӥг ласянь, ми эшшо огпол валамы, зэмзэ ик та проектмы милям кулэ шуыса. Азьланяз но кулэ азинтыны, висъязы бере. Малпасько, та дунъет азьланяз, ми та проектмес ик малпамы ке азинтыны но вазиськыны кыӵе ке но грант курыса, та дунъет милемлы туж бадӟым плюс луоз, умой ласянь эскеремын луоз Татьяна Волкова, «Билингва» ӵектослэн авторез19-тӥ пӧсьтолэзе Йӧскалык кусыпъёс удысын устоосыз практикаосъя огъяросси конкурсын вормисьёс ӵектосъёсынызы Москваын Россиысь калыкъёслэн конгрессазы люкаськемъёсты тодматозы. Татын «Билингва» ӵектослы партнёръёсты шедьтыны луонлык вань, чакла Татьяна Волкова. Ми вераломы та проектмы сярысь, и луонлык вань, милям кыӵе ке партнёръёсмы кылдозы шуыса. Оло, ми сыӵе сетевой проект лэсьтомы пӧртэм улосвылъёсын. Но пилотной площадка вал Удмуртиын. Со туж бадӟым дан, Удмуртиын вордскем ӵектос азьланяз быдэс Россиын азинскиз ке Татьяна Волкова, «Билингва» ӵектослэн авторезВатсалом, «Билингва» сяна, Удмуртиысь эшшо одӥг ӵектос — «Можга» телеканаллэн «По соседству» передачаез — устоосыз пӧлы шедиз.  Тегъёс: Ижкар Удмуртия УдмуртКенеш пиналъёс семья удмуртъёс Мерлык удмурткыл йӧслыкъёс  